En bevæbnet gerningsmand begik fredag aften klokken 18.04 røveri mod Dagli'Brugsen på Søndergade 1 i Lendum. Med en pistol truede gerningsmanden den 15-årige ekspedient til at udlevere indholdet i kasseapparatet, hvorefter han forlod butikken. Ifølge politiets oplysninger forlod han stedet på en rød knallert og kørte i vestlig retning. Han havde sort styrthjelm på samt sort tøj uden særlige kendetegn. Nordjyllands Politi hører meget gerne fra vidner, som har set gerningsmanden eller i øvrigt har oplysninger i sagen. Politiet kan kontaktes på telefon 114.

Opsummering:
Dagli'Brugsen i Lendum ved Sindal blev fredag aften udsat for røveri af en bevæbnet gerningsmand.